এসেছে ঋতুরাজ বসন্ত। চারিদিকের পুরোনো জীর্ণতাকে ছেড়ে নতুনের আহবান। বিপুল উৎসাহ উদ্দীপনা আর বর্ণাঢ্য আ©র্য়াজনের মধ্য দিয়ে ঝিনাইদহে বসন্ত বরণ উৎসব পালিত হয়েছে। এ উপলক্ষ্যে বুধবার সকালে স্কুল-কলেজসহ বিভিন্ন সাংস্কৃতিক সংগঠনের পক্ষ থেকে বর্ণাঢ্য শোভাযাত্রা ও সাংস্কৃতিক অনুষ্ঠানের আয়োজন করা হয়। সকাল ১০টায় শহরে বর্ণাঢ্য শোভাযাত্রা বের করে মর্নিংবেল চিলড্রেন একাডেমী, পৌর মডেল স্কুল ও সরকারি নুরুন্নাহার মহিলা কলেজ। ঢাক, ঢোল, সানাই বাজিয়ে আর নেচে গেয়ে শোভাযাত্রাটি শহরের প্রধান প্রধান সড়ক প্রদক্ষিণ করে। পরে সাংস্কৃতিক অনুষ্ঠানের আয়োজন করা হয়। এসব কর্মসূচিতে স্কুলের শিক্ষক, শিক্ষার্থী ও অভিভাবকেরা অংশ নেয়।